Món+laboral

=**MÓN LABORAL** =

Tinc clar de què vull treballar?
Per començar a buscar feina primer em de tenir clar de què ens agradaria treballar. Tu ja ho saps? El primer que t'has de plantejar és quines aptituds i quines competències personals i professionals et fan més apte per desenvolupar un tipus de treball o un altre, i començar a buscar en aquelles ocupacions més adients a les teves característiques. El procés personal de cerca de feina ens ajudarà especialment trobar resposta a les preguntes següents:
 * **Què volem?** (interessos i motivacions)
 * **Què podem fer?** (aptituds, actituds, formació, experiència)

media type="custom" key="9062442" align="center"

- [|Qüestionari d'autoconeixement]. - [|Fitxes informatives sobre cada ocupació], les seves responsabilitats i les competències necessàries. - Llistat de comprovació de les pròpies [|competències professionals].

El meu currículum, per on començo?
Un bon currículum, complementat amb la carta de presentació, és una eina molt important per presentar la vostra candidatura a un lloc de treball en una empresa del vostre sector (autocandidatura), i per respondre a un anunci d’oferta de feina; és la primera notícia sobre tú que tindrà l'empresa.

L'estructura bàsica d'un currículum vitae és comuna a tots els formats, les diferències es troben en l'ordenació dels elements que el componen: Aquest apartat és molt important per a les persones que busquen la seva primera feina; En aquest cas, si la mitjana de les notes obtingudes és rellevant, cal fer-ho constar. És interessant que destaqueu especialment en aquest apartat aquella experiència que és rellevant per a l'oferta de feina a la qual us presenteu. No és un apartat obligatori ni necessari si l'empresa no ho indica.
 * Dades personals:** el nom, els cognoms, l'adreça, el telèfon (particular i mòbil) i l'adreça electrònica. En aquest apartat es poden incloure, però no és imprescindible segons els casos, el lloc i data de naixement, la nacionalitat, el DNI.
 * Estudis realitzats:** ha de contenir les dates en què s'han realitzat els estudis, la titulació obtinguda i el centre en el qual s'han cursat.
 * Altres estudis:** a més dels estudis reglats i reconeguts oficialment, és possible que s'hagin cursat estudis complementaris. Si és així, cal especificar-los.
 * Idiomes:** cal indicar l'idioma i el nivell aconseguit. Els materns, n'hi ha prou amb especificar-los.
 * Informàtica:** programes que es dominen i entorn que se sap emprar ( PC i/o MAC). També és important especificar els coneixements que es tenen d'Internet.
 * Experiència professional:** ha de proporcionar informació sobre:
 * Empreses i sectors en els quals s'ha treballat anteriorment.
 * Funcions i responsabilitats assumides.
 * Període de temps en què s'ha treballat en cadascuna d’aquestes.
 * Altres dades d'interès:** és un apartat on es poden especificar diferents aspectes que poden reforçar definitivament el currículum professional: aficions, referències, capacitacions personals, etc.

No hi ha un model únic de currículum. Perquè el vostre currículum sigui efectiu, adapteu-lo per a cada oferta tenint en compte la trajectòria formativa i professional i els detalls de l'oferta concreta del lloc de treball.

En quant a la carta de presentació, és convenient destacar els aspectes més rellevants de la vostra experiència o formació per al càrrec que us interessa.
 * Per redactar una carta en resposta a un anunci:**
 * Llegiu atentament l'anunci o l’oferta de feina.
 * Analitzeu les necessitats de l'empresa. Quin tipus de professional estan buscant?
 * Feu una carta a mida: seleccioneu els aspectes del currículum que convé destacar per suscitar l'interès en funció de les necessitats de l'empresa que realitza l'oferta.
 * Per redactar una carta que serà enviada per iniciativa pròpia (autocandidatura):** S’utilitza quan s'envia per iniciativa pròpia el currículum a una empresa perquè el tinguin en compte en el moment en què sorgeixi una vacant o es creï un nou lloc de treball.
 * Procureu aconseguir el màxim d'informació sobre l'empresa i les seves necessitats.
 * Trobeu un motiu per demostrar el vostre interès per col·laborar amb ells.
 * Seleccioneu els aspectes del currículum que us interessa oferir a l'empresa perquè sabeu que els valoraran positivament.

Hi ha moltes eines al web que us ajudaran a concretar el vostre CV, aquí teniu algunes: - [|El teu CV en cinc passos], eina interactiva del Servei Català d'Ocupació (SOC). - [|Guía personal para el empleo], unitat sobre el CV amb models i consells d'estructuració.

La primera impresió, l'entrevista
L'entrevista és un pas més, i sovint l'últim i més important, dins un procés de selecció. És un diàleg amb preguntes i respostes sobre temes professionals, formatius i personals, en el qual tant la persona entrevistadora com l'entrevistada intenten resoldre els seus dubtes. Durant l'entrevista heu de tenir en compte les coses que es diuen verbalment sense oblidar els detalls que es transmeten amb l'actitud i la forma de comportar-vos.

Abans d'anar a una entrevista, és convenient:
 * **Informar-vos sobre l'empresa** en qüestió i el seu sector. Us pot ser molt útil consultar la pàgina web de l'empresa, així com catàlegs, fullets publicitaris o preguntar a familiars o coneguts que hi treballen en l'empresa, etc.
 * **Repassar bé el vostre currículum** i la carta de presentació enviats en el moment de sol·licitar l'ocupació, perquè són els documents que l'entrevistador/a tindrà com a referència per formular les preguntes.
 * **És important preparar la forma d'explicar la trajectòria** formativa i professional (estudis, titulacions, tasques professionals, empreses, canvis, èxits, fracassos, projectes futurs, motivacions, interessos i objectius) de manera coherent i positiva.
 * **Cal preparar amb atenció les respostes a preguntes personals**, perquè són de difícil improvisació (motivacions, interessos, actituds, etc) Per fer-ho, cal tenir molt clares quines són les competències adequades al lloc de treball.
 * **És la persona candidata qui ha de facilitar la feina** a l'entrevistador/a i no esperar que sigui ell qui dedueixi els motius pels quals l'han de contractar, quines coses pot aportar al lloc de treball, etc.

Durant l'entrevista és important:
 * Presentar-vos a l'entrevista amb la **confiança i seguretat** que l'empresa us ha triat com a possible candidat/a, i que us vol conèixer amb major profunditat.
 * **Estar molt atents/es** durant els primers minuts de l'entrevista, ja que us proporcionarà una informació valuosa per al seu bon desenvolupament.
 * **Adoptar una actitud positiva** i coherent respecte a les preguntes de l'entrevista.
 * Les persones amb poca experiència han de remarcar la formació que aporten, la motivació i l'interès en aquest sector professional o ocupació, la disposició per aprendre...
 * En el cas de tenir poca formació però sí experiència, s'aporten en canvi, competències professionals, coneixement del sector, disponibilitat per a l'aprenentatge...
 * És bo **fer preguntes sobre l'empresa**, el negoci o el lloc a ocupar.
 * Després de cada entrevista, **feu una valoració** de com ha anat.

Recomanacions sobre el que es valora positivament en una entrevista personal:
 * Mostrar **interès** en l'ocupació.
 * Mostrar una **actitud positiva** i d'entusiasme.
 * Ser un/a bon/a **comunicador/a**.
 * Tenir **confiança** en un mateix.
 * Mostrar aparença de **maduresa**.
 * **Implicar-se** en el treball, creure en el que es fa.
 * Ser **agradable,** intentar ser simpàtic/a.
 * Ser **tolerant** a la tensió.
 * Mostrar **capacitat d'organització** i planificació.
 * Demostrar tenir **iniciativa**.
 * Tenir capacitat d'**adaptació**.
 * Tenir capacitat de **treball en equip**.

media type="custom" key="9064594" align="center"

En l'entrevista de selecció, l'entrevistador/a pot fer tot tipus de preguntes. A continuació se'n relacionen algunes, classificades per blocs temàtics.

Sobre la trajectòria formativa
> //És molt important una resposta ordenada cronològicament i suficientment justificada. Cal evitar respostes com: "perquè no sabia què fer" o "perquè la nota no em donava per fer una altra cosa".// > //Es poden ressaltar matèries relacionades amb el lloc de treball sol·licitat.// > //És important justificar i adequar la resposta a la importància del títol amb relació al lloc de treball.// > //Si la resposta és positiva causarà molt bona impressió ja que demostra que teniu molt interès a aprendre i aconseguir la formació necessària per al lloc de treball.// > //Aquesta pregunta es comprova. La sinceritat és molt important.// > //Un cop més, la sinceritat és molt important, però recordeu que és positiu anomenar persones amb més experiència.// > //La constància i l'esforç es valoren molt en l'àmbit laboral.// > //Cal mostrar entusiasme en la resposta.// > //Recordeu que "El saber no ocupa lloc".//
 * Per què vau escollir els estudis que heu realitzat?
 * Com han influït els vostres estudis en el desenvolupament de la vostra carrera professional?
 * Quines matèries i assignatures us van interessar més? I quines menys?
 * Quines us van presentar més dificultats? Per què?
 * Si tornéssiu a començar, repetiríeu l'elecció d'estudis?
 * Esteu disposat a complementar la vostra formació en allò que faci falta?
 * Quins idiomes coneixeu i a quin nivell?
 * Qui us va influir a l'hora d'escollir els estudis?
 * En quina mesura les vostres notes es deuen a l'esforç personal i en quina mesura a la vostra intel·ligència?
 * Quina va ser l'experiència més gratificant durant la vostra vida com a estudiant?
 * Penseu seguir estudiant?

Sobre l'experiència professional

 * Com creieu que us han preparat les vostres experiències professionals anteriors?
 * Quines funcions fèieu en la feina anterior?
 * Quin tipus de relacions existien amb el vostre anterior responsable? En què coincidien i en què no?
 * Recordeu alguna situació problemàtica que sorgís en les vostres feines anteriors. Com la vau resoldre?
 * Quins han estat els vostres assoliments i èxits a l'última empresa?
 * Per què vau deixar l'última feina?

Personals
> //No digueu que no en teniu. Cal dir aspectes que siguin positius per a la feina: "Sóc molt perfeccionista" "Sóc molt puntual i m'impacienta quan algú no arriba a l'hora".//
 * Quines són les vostres millors virtuts?
 * Quins són els vostres pitjors defectes?
 * Quina és la vostra relació amb els vostres pares / germans / parella / amics?
 * Com reaccioneu normalment davant d'una autoritat?
 * Com es us definiríeu? O parleu de vosaltres.
 * A què dediqueu el temps lliure?
 * Parleu de les vostres activitats i aficions no professionals.
 * Què us aporta la pràctica d'aquest esport? O quina és l'última pel·lícula que heu vist? O quin és l'últim llibre que heu llegit?

Relacionades amb els motius pels quals demaneu el lloc de treball
> //Aprofiteu per lloar l'empresa: "És una gran empresa que té un nom molt important en el sector".//
 * Per què us heu posat en contacte amb la nostra empresa?
 * Per què us interessa aquesta feina?
 * Què penseu que podeu aportar-nos si no teniu experiència professional?
 * Què us fa pensar que esteu capacitat per ocupar aquest lloc?

Relacionades amb la feina
> //Cal donar exemples en els quals hàgiu resolt problemes amb èxit, hàgiu treballat en equip, hàgiu demostrat la vostra fortalesa... en funció del lloc de treball.// > //Les respostes han d'anar adreçades a les oportunitats que podeu trobar a l'empresa. "Tenir l'oportunitat de millorar, tenir l'oportunitat de fer una carrera professional..."// > //En cap cas es pot parlar malament ni dels caps anteriors ni dels companys.//
 * Per què creieu que us hauríem de contractar i no a una altra persona?
 * Què espereu d'aquesta feina?
 * Què penseu dels vostres caps anteriors?
 * Què valoreu més d'una feina?

Relacionades amb el vostre futur

 * Quins són els vostres objectius a curt, mig i llarg termini?
 * En quin lloc de treball us agradaria estar d'aquí a cinc anys?
 * Estaríeu disposat a fixar la vostra residència fora de l'Estat espanyol si us ho demanéssim?

Sobre condicions personals

 * Podeu incorporar-vos immediatament?
 * No us fa res haver de viatjar freqüentment?
 * Teniu cotxe?

Sobre retribucions econòmiques

 * Quin és el mínim per cobrir les vostres necessitats actuals?
 * Què voleu guanyar?
 * És realment el factor econòmic el més important en la vostra decisió?

Preguntes que podeu realitzar al final de l'entrevista

 * Quines són les funcions concretes del lloc vacant?
 * Què s'espera que jo pugui aconseguir amb aquest lloc de treball?
 * Quina és la situació actual d'aquest lloc de treball?
 * Quins són els desafiaments o les dificultats més importants que puc trobar en aquesta feina?

Em posen a proba...
Les proves de selecció busquen informació complementària a l'entrevista de treball, avaluant en la pràctica les capacitats, actituds i aptituds de la persona candidata en relació amb el lloc de treball vacant i l'estil propi de l'empresa. D'aquesta manera, les empreses poden **comparar simultàniament diverses candidatures** de manera senzilla, avaluant no solament els coneixements professionals o els caràcters personals, sinó també el comportament en grup.

TESTS PSICOTÈCNICS
Un test és només un mètode per reunir informació sobre una persona, d'aquesta manera els tests psicotècnics són instruments estandaritzats que mesuren aptituds, capacitats, aspectes de la personalitat, interessos, valors professionals, etc.

Tests d'aptitud
Avaluen predisposicions naturals, innates o adquirides per verificar una operació o dur a terme una feina. Estudien factors com ara el raonament verbal, la creativitat, la memòria, aptituds numèriques, espacials, atenció i percepció, etc. Aquests tests tenen un límit de temps per realitzar-los. Per tant, la interpretació o correcció es fa basant-se en dos criteris: els encerts i errors, i la rapidesa.
 * Aspectes que cal tenir en compte a l'hora de respondre:**
 * Seguiu fidelment les instruccions.
 * Si hi ha alguna cosa que no enteneu de les instruccions que proporciona l'examinador/a, cal que ho pregunteu abans que comenci a comptabilitzar el temps.
 * Llegiu amb atenció les preguntes i totes les alternatives que us ofereixen.
 * No podeu sortir de l'aula durant la prova.
 * Durant la resolució del test, si una qüestió no l'enteneu, és millor passar a les següents i tornar a les altres si us queda temps.
 * En cas d'equivocació en una resposta, cal ratllar-la i encerclar la resposta correcta.
 * Cal treballar al més ràpid possible tenint en compte que es tracta de proves cronometrades.

Tests de personalitat
Els tests de personalitat: avaluen aspectes com l'ansietat, l'autocontrol, la independència, les emocions, l'agressivitat, el dinamisme, la influència sobre els altres, prioritats i motivacions, etc. Es presenten en forma de qüestionaris amb un nombre considerable de preguntes i sense un temps prefixat per respondre-les. En aquests tipus de prova, no hi ha respostes bones o dolentes, cada persona té unes característiques determinades i cada lloc de treball exigeix també un tipus de personalitat o un altre.
 * Aspectes que cal tenir en compte a l'hora de respondre:**
 * No intenteu manipular-los per donar una imatge determinada. Tots tenen sistemes que avaluen la sinceritat en les respostes.
 * Sigueu espontanis, no penseu massa les respostes. Si doneu moltes voltes a la resposta i trigueu molt a finalitzar el qüestionari pensaran que sou una persona molt dubitativa.
 * Si cap de les alternatives que us ofereixen com a resposta correspon amb la vostra forma de ser, escolliu la que més s'hi aproximi.

PROVES PROFESSIONALS
Les proves professionals s'utilitzen per avaluar els coneixements propis d'una professió en concret. Es poden fer en forma d'exàmens, qüestionaris tècnics, exercicis de simulació, etc. Amb aquestes proves es pretén obtenir informació sobre l'experiència i l'aprenentatge d'una professió, i sobre els coneixements específics que donen valor a la persona candidata. Recomanacions:
 * Abans de començar fa falta que us assegureu d'haver entès molt bé les tasques que heu de realitzar.
 * Cal planificar les tasques en funció del temps que han donat per fer-les. Si abans de començar feu un esquema, la prova estarà més estructurada i serà més fàcil.

DINÀMIQUES DE GRUP
En aquests exercicis, **diverses persones candidates mantenen una reunió que és observada pel personal tècnic** que realitza el procés de selecció i que avalua l'actuació en la reunió de cada participant. Avaluen la capacitat de lideratge, defensa d'idees, capacitat de diàleg, capacitat de convèncer i de persuadir, expressió verbal, argumentació... Normalment, quan comença la sessió, acostuma a produir-se un moment de silenci que crea una certa tensió. És bo trencar aquest silenci d'una forma natural amb expressions com: //"Bé, si us sembla, podríem començar fent..."//. Això indica que és una persona amb decisió i que sap adaptar-se amb facilitat a situacions noves. També pot passar que al començament es produeixin moments de confusió, la qual cosa requereix una persona que estableixi una certa metodologia de treball dient: //"Un moment, jo crec que per tal que tots donem la nostra opinió i arribem a una conclusió podríem parlar d'un en un i donar les nostres opinions..."//. Inviteu a participar els candidats més callats: //"(Nom) tu què n'opines?"// No hi ha perfils bons ni perfils dolents, tot depèn de les característiques de personalitat que el lloc de treball requereixi.
 * Recomanacions pràctiques per als participants:**
 * Procurar **ser natural**
 * **Participar** activament i contribuir al fet que el grup assoleixi els objectius
 * Extremar l'**educació** i la cortesia
 * **No ser agressiu/va**
 * **No obstinar-se** amb les idees pròpies
 * Ser considerat/da amb els altres
 * Buscar que el **grup avanci** més que el lluïment personal
 * Prestar atenció al material escrit que us donin
 * Escoltar els altres amb atenció
 * Procurar aportar solucions

media type="custom" key="9064982" align="center"

==

==

Però d'això n'hi ha feina?
És important tenir coneixement del funcionament del mercat laboral de la zona i del comportament de les ocupacions per poder prendre una decisió en relació amb l'objectiu professional que es busqui.

DESCRIPCIÓ DEL MERCAT LABORAL
A grans trets el mercat laboral actual es caracteritza per:
 * Increment de la presència de la dona en més sectors professionals.
 * Augment de la producció, però reducció dels llocs de treball.
 * Aparició de noves professions.
 * El sector serveis és el que ocupa més persones.
 * Augment de les petites empreses en grans nuclis urbans, a conseqüència d'una descentralització productiva.
 * Forta competència entre les empreses.
 * Augment de la mecanització, ús generalitzat de robots i automatismes industrials.
 * Implicació de les persones treballadores en el funcionament de l'empresa, cada vegada es valora més la capacitat d'organització i la iniciativa.
 * Necessitat d'aprendre i adaptar-se als canvis tecnològics en moltes professions o oficis.
 * Reducció de la jornada laboral.
 * Augment d'oportunitats laborals on es treballa amb informació, gràfics, dades, estudis...
 * Disminució de l'activitat del sector agrari.

JACIMENTS D'OCUPACIÓ
Es tracta dels nous llocs de treball que sorgeixen en determinats sectors d'activitat com a conseqüència de l'aparició de noves necessitats en la nostra societat. Aquest jaciments d'ocupació estan associats a mercats laborals amb gran potencial de creixement que, o bé eren inexistents, com és el cas de les noves tecnologies de la informació i de la comunicació, o bé eren mercats molt poc desenvolupats com feines relacionades amb la cura de persones. En l'actualitat les àrees professionals següents tenen un alt potencial de generació de llocs de treball:
 * **Serveis a domicili**: a causa de l'envelliment de la població i la incorporació de la dona en el món del treball, s'incrementaran les empreses dedicades a tenir cura de persones, lliurament de menjars i altres productes a domicili, serveis de companyia a casa, càtering o la cura d'animals domèstics, plantes, etc. Recentment s'ha establert a tot l'Estat un nou dret dels ciutadans, mitjançant la "Llei de promoció de l'autonomia personal i atenció a les persones en situació de dependència", que garanteix l'atenció i la cura a les persones dependents com persones grans i persones amb discapacitats greus.
 * **Atenció a la infància**: es pot trobar feina per les mateixes raons que les del punt anterior; es tracta de feines en agències de cangurs, guarderies, etc.
 * **Tecnologies de la informació i comunicació**: els canvis constants a nivell tecnològic fan que es necessiti més personal en empreses subministradores d'ordinadors, d'aparells de fax, de telefonia mòbil, consultores de control de la informació...
 * **Ajuda a persones joves amb dificultats d'inserció**: com a conseqüència dels problemes originats pel fracàs escolar, la immigració, l'atur juvenil, etc.
 * **Millores en l'habitatge**: empreses dedicades a la rehabilitació d'edificis, la construcció, la venda d'articles de bricolatge...
 * **Sistemes de seguretat**: empreses d'etiquetes i xapes antirobatori, mecanismes d'identificació i localització de persones, agències i consultories de seguretat...
 * **Transports col·lectius locals**: caldrà que s'adaptin a les noves circumstàncies i hauran d'incorporar les noves tecnologies.
 * **Comerços de proximitat**: distribuïdors d'entrepans, venda d'aliments precuinats i aliments exòtics, llibreries especialitzades...
 * **Turisme i desenvolupament cultural local**: guies turístiques, senyalització d'itineraris, cases rurals, etc.
 * **Sector audiovisual**: empreses de creació de vídeos interactius, processadors d'imatges, programari informàtic a mida, etc.
 * **Aprofitament dels espais públics urbans**.
 * **Revaloració del patrimoni cultural**.
 * **Medi ambient**: tractament de residus, gestió de l'aigua, regulació i control de la contaminació, etc.

PERFIL DE LA PERSONA TREBALLADORA
Les empreses valoren molt positivament que les persones candidates als llocs de treball acompleixin els aspectes següents:
 * Disponibilitat horària i geogràfica.
 * Implicació amb l'objectiu i la imatge de l'empresa.
 * Polivalència i adaptabilitat.
 * Motivació per realitzar formació continuada.
 * Seguretat en un mateix.
 * Responsabilitat i dinamisme.
 * Capacitat de treballar en equip.
 * Iniciativa i capacitat de previsió.

Enllaços:

 * [|__http://www.oficinadetreball.cat/socweb/export/sites/default/socweb_ca/ciutadans/orientacioTrobarFeina/queVullFer.html__]
 * [|Recopilació de portals de recerca de feina.]
 * Pàgina de [|Barcelona Activa]
 * [|Itineraris personalitzats d'orientació i inserció]
 * Portal [|Feina Activa]
 * L'Ocupació a Catalunya
 * [|Servei d'Ocupació de Catalunya]
 * [|Observatori del Treball]
 * [|Eines contra la crisis]
 * [|Estadístiques]
 * [|Ocupació]
 * [|Relacions Laborals]
 * [|Consell de Treball, Econòmic i Social de Catalunya]
 * [|Acord estratègic per a la internacionalització, la qualitat de l'ocupació i la competitivitat de l'economia catalana]

 Treballar a Catalunya
 * [|Feina activa]
 * [|Autoocupació]
 * [|Oficines del Servei d'Ocupació de Catalunya]
 * [|Treballar a l'Administració]
 * [|Oferta pública de feina (oposicions)]
 * [|Calendari laboral 2011]
 * [|Igualtat d'oportunitats: dones, empreses i treball]
 * [|Treball i joves]
 * [|Igualtat en la diversitat: inserció, inclusió i discapacitat]
 * [|Economia cooperativa]
 * [|Col·legis professionals]
 * [|Convenis col·lectius]
 * [|Renda mínima d'inserció]
 * [|Turispro: fòrum professional]

 Formació
 * [|Formació ocupacional]
 * [|Consorci Formació Contínua]
 * [|Programa Aprendre a Aprendre (inserció sociolaboral)]

 Seguretat
 * [|Seguretat i salut laboral]
 * [|Inspecció de Treball de Catalunya]